|  |  |
| --- | --- |
| **Testeo**  Aplicació de gestió d’exàmens tipus tests | |
|  | |
| Shape, rectangle  Description automatically generated | **Jordi Cruz Lladó**  Nom del Programa  Àrea de treball final    **Tutor/a de TF**  Ignasi Lorente Puchades  **Professor/a responsable de l’assignatura**  Cesar Pablo Corcoles Briongos    Data Lliurament |

© (Jordi Cruz Lladó)

Reservats tots els drets. Està prohibit la reproducció total o parcial d'aquesta obra per qualsevol mitjà o procediment, compresos la impressió, la reprografia, el microfilm, el tractament informàtic o qualsevol altre sistema, així com la distribució d'exemplars mitjançant lloguer i préstec, sense l'autorització escrita de l'autor o dels límits que autoritzi la Llei de Propietat Intel·lectual.

**FITXA DEL TREBALL FINAL**

|  |  |
| --- | --- |
| **Títol del treball:** | *Testeo – Aplicació de gestió d’exàmens tipus test* |
| **Nom de l’autor:** | *Jordi Cruz Lladó* |
| **Nom del consultor/a:** | *Ignasi Lorente Puchades* |
| **Nom del PRA:** | *Cesar Pablo Corcoles Briongos* |
| **Data de lliurament (mm/aaaa):** | *MM/AAAA* |
| **Titulació o programa:** | *Màster Universitari en Desenvolupament de llocs i aplicacions web* |
| **Àrea del Treball Final:** | *Area de TF* |
| **Idioma del treball:** | *Català* |
| **Paraules clau** | *Màxim 3 paraules clau, validades pel tutor/a del TF* |
| **Resum del Treball** | |
| Màxim 250 paraules, amb la finalitat, context d’aplicació, metodologia, resultats i conclusions del treball | |
| **Abstract** | |
| A maximum of 250 words, detailing the purpose, context of application, methodology, results and conclusions of the work | |

Índex

[1. Introducció 1](#_Toc163407824)

[1.1. Context i justificació del Treball 1](#_Toc163407825)

[1.2. Objectius del Treball 3](#_Toc163407826)

[1.3. Impacte en sostenibilitat, ètic-social i de diversitat 4](#_Toc163407827)

[1.4. Enfocament i mètode seguit 6](#_Toc163407828)

[1.5. Planificació del Treball 6](#_Toc163407829)

[1.6. Breu sumari de productes obtinguts 9](#_Toc163407830)

[1.7. Breu descripció dels altres capítols de la memòria 9](#_Toc163407831)

[2. Disseny centrat en l’usuari 10](#_Toc163407832)

[2.1. Usuaris i context d’ús 10](#_Toc163407833)

[2.2. Disseny conceptual 15](#_Toc163407834)

[2.3. Prototipat 16](#_Toc163407835)

[Resultats 20](#_Toc163407836)

[3. Conclusions i treballs futurs 21](#_Toc163407837)

[4. Glossari 22](#_Toc163407838)

[5. Bibliografia 23](#_Toc163407839)

[6. Annexos 24](#_Toc163407840)

Llista de figures

[Fig. 1. Comparativa de consum d'energia per l'algorisme de les N-reines [6]. 5](#_Toc163407841)

[Fig. 2. Diagrama de Gantt de la planificació 7](#_Toc163407842)

[Fig. 3. Participació per perfil 12](#_Toc163407843)

[Fig. 4. Respostes rellevants perfil TIC 12](#_Toc163407844)

[Fig. 5. Respostes rellevants perfil administratiu 13](#_Toc163407845)

[Fig. 6. Respostes rellevants perfil estudiant 14](#_Toc163407846)

[Fig. 7. Respostes generals de la part final 14](#_Toc163407847)

[Fig. 8. Arbre de navegació de l'aplicació 15](#_Toc163407848)

[Fig. 9. Onboarding 16](#_Toc163407849)

[Fig. 10. Inici de sessió d’usuari (esquerra) i registre d’usuari (dreta) 17](#_Toc163407850)

[Fig. 11. Llista de test. Buida (esquerra) i amb dades (dreta) 17](#_Toc163407851)

[Fig. 12. Detall d'un test. Dades generals (esquerra), confirmació d'eliminar test (centre) i confirmació d'eliminar pregunta (dreta) 18](#_Toc163407852)

[Fig. 13. Creacio/modificació de test. Dades generals (esquerra) i dades de la pregunta (dreta) 18](#_Toc163407853)

[Fig. 14. Favorits. Buits (esquerra) i amb dades (dreta) 19](#_Toc163407854)

[Fig. 15. Perfil d'usuari 19](#_Toc163407855)

Llista de taules

[Taula I - Planificació temporal per fites 6](#_Toc160989767)

[Taula II - Planificació d la definició del projecte 7](#_Toc160989768)

[Taula III - Planificació del disseny i primera versió 8](#_Toc160989769)

[Taula IV - Planificació de desenvolupament del producte 8](#_Toc160989770)

[Taula V - Planificació de lliurament del producte 9](#_Toc160989771)

# Introducció

## Context i justificació del Treball

Aquest TFM sorgeix d’una necessitat que he tingut durant un any i intenta resoldre de cara a futures opcions o ajudar a persones que es puguin trobar en una situació semblant a la meva.

Durant el darrer any he estat estudiant per preparar unes oposicions per funcionari a la UIB. Aquestes oposicions consistien en un examen tipus test de setanta preguntes, de quatre respostes amb una sola correcta, on cada pregunta errònia restava una cinquena part d’una pregunta correcta. Tot i que per estudiar aquests tipus de prova el convenient és llegir al peu de la lletra el temari, és una bona opció també poder constituir els teus propis exàmens tipus test per dos motius: per repassar el contingut a mesura que elabores l’examen; i per posar a prova els teus coneixements.

Al llarg d’aquest darrer any vaig cercar si existia alguna aplicació que em permetés generar i realitzar aquests tipus de prova de manera senzilla, gratuïta i, sobretot, multiplataforma, però cap satisfeia aquests tres principis.

Anem a veure cinc de les aplicacions més destacades que podem trobar actualment com a competidores d’aquesta que desenvoluparem i la seva justificació per cada un dels principis anteriors:

**Google Forms**

Aplicació arxiconeguda per tothom, desenvolupada per Google. És una eina que permet definir enquestes, qüestionaris i formularis personalitzats, així com establir respostes simples, múltiples, etc. També permet visualitzar en temps real els resultats i obtenir *feedback* davant respostes incorrectes, i obtenir informes i estadístiques [1].

Valoració dels principis:

* **Senzilla**: l’aplicació té moltes opcions per realitzar diversos tipus de formularis i, tot i que és bastant intuïtiva, ofereix massa opcions que poden confondre a l’usuari que vol realitzar només proves de tipus tests.
* **Gratuïta**: té una modalitat gratuïta com a part de Google Workspace, que no limita respecte a funcionalitat.
* **Multiplataforma**: disposa tant d’aplicació web com d’aplicació per mòbil.

Aquesta aplicació sembla que podria encaixar davant la necessitat principal del projecte, però té un principal punt en contra: no permet establir regles per restar puntuació quan es falla una pregunta, tot i que és possible aconseguir-ho amb scripts. A més, volem una eina especialitzada en tipus test, que no ens puguin distreure les altres eines per fer altre tipus de formulari.

**Kahoot!**

Aplicació utilitzada en l’àmbit acadèmic, entre altres, per crear qüestionaris, enquestes i jocs de preguntes i respostes interactives. Si bé no permet establir una nota numèrica, tal com es desitja a un examen tipus test, atorga una puntuació als usuaris participants [2].

Valoració dels principis:

* **Senzilla**: la interfície es troba massa sobrecarregada d’opcions i de publicitat pròpia de diferents continguts que ofereixen, i la creació de preguntes és molt limitada en la versió gratuïta.
* **Gratuïta**: té una modalitat gratuïta que permet crear preguntes de quatre respostes o de vertader i fals. La resta de contingut és de pagament.
* **Multiplataforma**: disposa tant d’aplicació web com d’aplicació per mòbil.

Aquesta aplicació no encaixa gaire al que perseguim, ja que els exàmens d’oposicions poden variar en quantitat de respostes, i tampoc ens permet rebre un *feedback* ni obtenir una qualificació numèrica com si fos un examen. També, en el pla gratuït, es troba molt limitada d’opcions. El millor que té és la *gamificació* i la diversió a l’hora de fer partícips als usuaris.

**Socrative**

Aplicació utilitzada principalment en l’àmbit acadèmic per crear qüestionaris, avaluacions i activitats interactives en temps real. Permet obtenir *feedback* davant les respostes de l’usuari, obtenir informes i estadístiques, així com obtenir una nota numèrica com si es tractés d’un examen. Important: permet definir un sistema de penalització pel qual les preguntes incorrectes restin puntuació [3].

Valoració dels principis:

* **Senzilla**: la interfície es senzilla i agradable d’utilitzar. Té diferents opcions per configurar les diferents proves, així com per obtenir estadístiques.
* **Gratuïta**: té una modalitat gratuïta que permet crear un màxim de cinc exàmens. La resta de limitacions no ens afecten.
* **Multiplataforma**: disposa tant d’aplicació web com d’aplicacions per mòbil. En aquesta, es diferencien dues aplicacions: Socrative Teacher, que permet definir els tests; Socrative Student, per dur a terme els tests.

Si bé aquesta aplicació té molta funcionalitat de què volem disposar té una limitació molt important en la seva versió gratuïta: com a màxim cinc exàmens. Per unes oposicions és inqüestionable la necessitat de poder disposar de més exàmens. També, haver de menester dues aplicacions no acaba d’encaixar dins el concepte de multiplataforma que cerquem.

**Quizlet**

Aquesta aplicació va néixer amb l’objectiu d’aprendre vocabulari en altres idiomes gràcies al sistema de *flashcards*, però ha anat evolucionant fins al punt d’oferir diferents tipus de proves, com ara tipus test [4]. Tot això, Quizlet no es troba enfocada a una avaluació de tipus examen, ja que no proveeix de nota numèrica un cop acabada la prova.

Valoració dels principis:

* **Senzilla**: la interfície es senzilla i moderna, i proporciona el necessari d’una sola vegada per definir les preguntes, encara que té poques opcions per configurar les proves.
* **Gratuïta**: té una modalitat gratuïta que no limita en quantitat, però sí en opcions. A més, apareix publicitat.
* **Multiplataforma**: disposa tant d’aplicació web com d’aplicació per mòbil.

El millor que té és la interfície, perquè quant a funcionalitat i opcions és molt limitada i no satisfà l’objectiu que es persegueix. Sobretot, perquè no proporciona una nota numèrica i, per tant, tampoc pot establir un sistema de penalització de resposta incorrecta.

**Classmarker**

Aplicació amb l’objectiu de permetre crear, administrar i avaluar exàmens en línia. Proporciona diferents configuracions de les proves, com resposta múltiple, temps límit, etc. Permet obtenir una nota numèrica i, important, definir un sistema de penalització pel qual les preguntes incorrectes restin puntuació [5].

Valoració dels principis:

* **Senzilla**: la interfície és senzilla però genèrica, ja que sembla una mica desactualitzada, amb estils antiquats.
* **Gratuïta**: té una modalitat gratuïta que limita a 100 tests per mes, redueix funcionalitat i, a més, apareix publicitat.
* **Multiplataforma**: disposa només d’aplicació web.

En relació amb la funcionalitat aquesta podria encaixar, però no ho fa en relació amb la senzillesa i multiplataforma. Es cerca que sigui de fàcil configuració i la interfície és complexa, però el més greu és que només disposa d’aplicació web.

## Objectius del Treball

En la realització d’aquest Treball de Fi de Màster hi ha dos tipus diferenciats d’objectius que es volen assolir. Per una banda, els objectius principals, que són els que defineixen el que es pretén aconseguir amb aquest treball, i, per altra banda, els objectius secundaris, que són els que complementen i enriqueixen l'abast del projecte, fomentant el desenvolupament de competències addicionals.

Els objectius principals són els següents:

* Desenvolupar una aplicació web que permeti als usuaris gestionar exàmens de tipus test, amb la seva creació, modificació i configuració de l’examen i el seu contingut.
* Aplicar els coneixements adquirits en el Màster de Desenvolupament de llocs i aplicacions web.
* Implementar funcionalitat perquè els usuaris puguin realitzar els exàmens de tipus tests, ser avaluats i obtenir *feedback* davant les respostes.
* Implementar un mòdul d’autenticació i registre d’usuaris per protegir l’aplicació, i fer que cada usuari disposi dels seus exàmens.
* Dissenyar una interfície d’usuari intuïtiva i amigable per garantir una experiència d’usuari satisfactòria.

Els objectius secundaris són els següents:

* Aprendre l’ús del *framework* Ionic per generar components que semblin natius segons el dispositiu d’accés a l’aplicació.
* Millorar les competències en Angular apreses durant la realització d’aquest màster.
* Aprendre a treballar juntament amb Angular y Spring Boot, prescindint de les plantilles *JSP* o *Thymeleaf*.

A part dels objectius del TFM, hem d’obtenir i identificar els requeriments que ha de satisfer l’aplicació web que durem a terme, de manera que tindrem una descripció clara i detallada del que ha de fer i com, i també servirà per poder validar que tota la funcionalitat ha estat coberta en la fase de finalització del projecte:

Requeriments funcionals:

* El sistema ha de permetre l’enregistrament d’usuari per poder accedir-hi.
* El sistema ha de permetre l’autenticació de l’usuari per accedir al seu contingut.
* El sistema ha de permetre a l’usuari crear, definir i parametritzar un examen de tipus test.
* El sistema ha de permetre a l’usuari categoritzar un examen de tipus test.
* El sistema ha de permetre a l’usuari realitzar l’examen i obtenir una puntuació.
* El sistema ha de permetre a l’usuari consultar tots els exàmens dels qual disposa.
* El sistema ha de permetre a l’usuari consultar l’històric de qualificacions obtingudes per un examen.

Requeriments no funcionals:

* El sistema, inicialment, ha d’estar localitzat en l’idioma català.
* El sistema només ha d’acceptar peticions HTTPs per la seguretat de la informació en trànsit.
* La comunicació entre el *backend* i el *frontend* es realitzarà mitjançant un *token* únic per usuari.
* El sistema tindrà una interfície que s’adaptarà al dispositiu des d’on s’accedeixi, mostrant els components com si fossin natius.
* El *backend* del sistema ha d’estar desenvolupat amb Java 17 i Spring Boot.
* El *frontend* del sistema ha d’estar desenvolupat amb Angular i Ionic Framework.
* El sistema ha d’informar a l’usuari dels errors que hi pugui haver de manera senzilla i amigable.

## Impacte en sostenibilitat, ètic-social i de diversitat

El desenvolupament d’aquesta aplicació té un impacte positiu sobre l’ODS 12, producció i consum responsable, ja que l’aplicació contribueix a la reducció de l’ús de paper i altres recursos materials per la generació d’exàmens de tipus tests, resultant en un menor consum de recursos naturals i menor generació de residus.

Tot això, podria tenir també un efecte negatiu al mateix ODS, ja que l’aplicació necessita recursos per poder executar-se i, si aquests no es troben optimitzats i mal gestionats, podria dur un excés de consum de recursos. Per això, la lògica de l’aplicació es desenvoluparà emprant el llenguatge de programació Java, ja que és un dels llenguatges amb millor empremta verda segons diferents proves de rendiment [6].

Imagen de la pantalla de un celular con letras

Descripción generada automáticamente con confianza media

Fig. 1. Comparativa de consum d'energia per l'algorisme de les N-reines [6].

A causa de la naturalesa i funcionalitat específiques de l'aplicació de prova tipus test, el seu abast es limita a la gestió i administració d’exàmens de tipus test. Tampoc implica interaccions socials complexes ni activitats que puguin causar dilemes ètics o un impacte social significatiu.

En termes de responsabilitat social, l'aplicació té com a objectiu brindar una eina útil per al sector educatiu, permetent a qualsevol persona crear i fer avaluacions de manera efectiva i eficient. Pel fet que aquesta aplicació s'usa principalment en un context educatiu, s'espera que els usuaris utilitzin aquesta aplicació de manera responsable i ètica.

No obstant això, qualsevol impacte ètic i social negatiu que pugui sorgir de l'ús de l'aplicació es relacionarà amb el comportament dels usuaris individuals i no amb l'aplicació en si.

Aquest TFM s'enfoca principalment en aspectes tècnics relacionats amb la gestió i administració de proves d'avaluació. Donada aquesta naturalesa específica, el seu impacte directe en aspectes de diversitat, gènere i drets humans és limitat.

L'aplicació no recopila ni processa dades que estiguin directament relacionats amb aquestes dimensions socials, i no discrimina ni afavoreix a cap grup específic en funció de la seva identitat de gènere, raça, religió o altres característiques protegides.

## Enfocament i mètode seguit

Aquesta aplicació no parteix de cap aplicació existent ni de cap enfocament previ, ja que es pretén obtenir una aplicació especialitzada en la creació d’exàmens de tipus test a partir d’un desenvolupament propi, des de zero, atès que les eines de l’estudi de mercat no són de codi lliure i, per tant, no es pot fer cap millora d’aquestes. També, fent el desenvolupament propi, posem en pràctica i demostrem l’assoliment de les competències adquirides en el màster.

Es decideix fer el *backend* en Spring Boot per l’experiència prèvia en aquesta tecnologia, per poder desenvolupar àgilment la lògica de negoci de l’aplicació. El *frontend* es desenvoluparà en Angular, tal i com hem aprés en el màster, però incorporant el *framework* Ionic per millorar l’experiència d’usuari i per aprendre una tecnologia més. Pel que fa a la base de dades, s’utilitzarà MariaDB ja que és una aplicació senzilla i continguda, i no necessitem la flexibilitat o capacitat de maneig de grans quantitats de dades que ens pot aportar una base de dades de tipus NoSQL. El codi es trobarà a un repositori de GitHub, i durant el desenvolupament s’utilitzarà com a control de versions.

Pel que fa a la metodologia de desenvolupament, al tractar-se d’un desenvolupament unipersonal, el més adient és utilitzar el mètode Kanban, ja que no té sentit utilitzar Scrum al ser un marc de feina orientat a petits equips [7], ni tampoc un desenvolupament en cascada, ja que aquesta aplicació pot anar sufrint canvis durant el seu desenvolupament, i també volem poder tenir prototipats des de l’inici del desenvolupament [8]. Kanban ens permet optimitzar el flux de treball en un procés o sistema, sent el seu principal objectiu maximitzar l'eficiència i minimitzar el temps de lliurament en eliminar el desaprofitament i optimitzar el flux de treball [9].

## Planificació del Treball

Per planificar el treball per fer hem tengut en compte les obligacions inexcusables, tant laborals com familiars. Per això, ens surt una mitjana de dedicació de 3 hores diàries, caps de setmana i festius inclosos. Agafant dia 28 de febrer com a data inicial i dia 16 de juny com a data final, disposam de 110 dies per fer el TFM, dels quals correspondran 330 hores de dedicació (superant per 30 hores les 300 que correspondrien als 12 crèdits ECTS del TFM, les quals tindrem com a contingència per imprevistos).

En la següent taula mostrarem la dedicació desglossada segons cada data de lliurament de les PAC:

Taula I - Planificació temporal per fites

|  |  |  |  |
| --- | --- | --- | --- |
| **Fita** | **Data d’inici** | **Data de fi** | **Hores** |
| PAC1 – Definició del projecte | 28/02/2024 | 12/03/2024 | 42 |
| PAC2 – Disseny i primera versió | 13/03/2024 | 14/04/2024 | 99 |
| PAC3 – Desenvolupament del producte | 15/04/2024 | 19/05/2024 | 105 |
| PAC4 – Lliurament del producte | 20/05/2024 | 16/06/2024 | 84 |
| **Total** | | | **330** |

A continuació, anem a elaborar una planificació temporal per cada una de les fites de la taula anterior, de manera que ens permeti detectar si anem sobre la planificació, o bé hi ha desviaments temporals i hem de fer qualque correcció per poder lliurar a temps.

També aportarem un diagrama de Gantt per a visualitzar de manera clara i estructurada el calendari de tasques i el seu cronograma d'execució al llarg del projecte. Això ajudarà a gestionar el temps i els recursos de manera eficient i a mantenir un seguiment adequat del progrés del projecte.

**Diagrama de Gantt**

**Gráfico, Gráfico de líneas

Descripción generada automáticamente**

Fig. 2. Diagrama de Gantt de la planificació

**Definició del projecte**

En aquesta etapa, s'estableix una visió general del projecte, definint els objectius que es volen aconseguir, detallant el context d'ús a través d'una anàlisi del mercat i realitzant una planificació temporal detallada que inclou les tasques a realitzar durant tot el projecte.

Taula II - Planificació de la definició del projecte

|  |  |  |  |
| --- | --- | --- | --- |
| **Tasca** | **Data d’inici** | **Data de fi** | **Hores** |
| P1.1 - Definició d’idea per implementar | 28/02/2024 | 01/03/2024 | 9 |
| P1.2 - Context i justificació de l’aplicació | 02/03/2024 | 05/03/2024 | 12 |
| P1.3 - Objectius del treball | 06/03/2024 | 06/03/2024 | 3 |
| P1.4 - Anàlisi d’impacte en sostenibilitat, ètic-social i de diversitat | 07/03/2024 | 07/03/2024 | 3 |
| P1.5 - Enfocament i mètode seguit | 08/03/2024 | 08/03/2024 | 3 |
| P1.6 - Definició de funcionalitats de l’aplicació | 09/03/2024 | 10/03/2024 | 6 |
| P1.7 - Planificació del treball | 11/03/2024 | 12/03/2024 | 6 |
| **Total** | | | **42** |

**Disseny i primera versió**

En aquesta etapa, es comença a dissenyar i implementar els fonaments de l’aplicació, com ara el disseny o la base de dades on emmagatzemar totes les dades. També inclou la revisió i modificació de la documentació del TFM en relació amb les tasques fetes.

Taula III - Planificació del disseny i primera versió

|  |  |  |  |
| --- | --- | --- | --- |
| **Tasca** | **Data d’inici** | **Data de fi** | **Hores** |
| P2.1 - Disseny de l’aplicació | 13/03/2024 | 15/03/2024 | 9 |
| P2.2 - Definició de la base de dades | 16/03/2024 | 16/03/2024 | 3 |
| P2.3 - Implementació de la base de dades | 17/03/2024 | 17/03/2024 | 3 |
| P2.4 - Definició d’entitats i serveis al *backend* | 18/03/2024 | 20/03/2024 | 9 |
| P2.5 - Creació esquelet API Rest | 21/03/2024 | 26/03/2024 | 18 |
| P2.6 - Endpoint d’enregistrament | 27/03/2024 | 31/03/2024 | 15 |
| P2.7 - Endpoint de login | 01/04/2024 | 03/04/2024 | 9 |
| P2.8 - Creacío esquelet *frontend* | 04/04/2024 | 04/04/2024 | 3 |
| P2.9 - Pantalla d’enregistrament | 05/04/2024 | 07/04/2024 | 9 |
| P2.10 - Pantalla de login | 08/04/2024 | 11/04/2024 | 12 |
| P2.11 - Elaboració de documentació | 12/04/2024 | 14/04/2024 | 9 |
| **Total** | | | **99** |

**Desenvolupament del producte**

En aquesta etapa, s’implementa el gruix de l’aplicació. És a dir, es realitza la implementació dels requeriments que ha de satisfer l’aplicació. També inclou la revisió i modificació de la documentació del TFM en relació amb les tasques fetes.

Taula IV - Planificació de desenvolupament del producte

|  |  |  |  |
| --- | --- | --- | --- |
| **Tasca** | **Data d’inici** | **Data de fi** | **Hores** |
| P3.1 - Pantalla de parametrització de test | 15/04/2024 | 18/04/2024 | 12 |
| P3.2 - Endpoint per desar parametrització de test | 19/04/2024 | 21/04/2024 | 9 |
| P3.3 - Pantalla de creació de pregunta | 22/04/2024 | 25/04/2024 | 12 |
| P3.4 - Endpoint per desar pregunta | 26/04/2024 | 28/04/2024 | 9 |
| P3.5 - Pantalla per visualitzar els tests de l’usuari | 29/04/2024 | 30/04/2024 | 6 |
| P3.6 - Endpoint per obtenir els tests de l’usuari | 01/05/2024 | 01/05/2024 | 3 |
| P3.7 - Pantalla per respondre el test | 02/05/2024 | 05/05/2024 | 12 |
| P3.8 - Endpoint per respondre el test | 06/05/2024 | 08/05/2024 | 9 |
| P3.9 - Definició del layout de l’aplicació | 09/05/2024 | 15/05/2024 | 21 |
| P3.10 - Elaboració de documentació i vídeo | 16/05/2024 | 19/05/2024 | 12 |
| **Total** | | | **105** |

**Lliurament del producte**

Etapa final del desenvolupament, on es durà a terme una anàlisi del codi desenvolupat pel seu refinament, així com la correcció d’errors que hi pugui haver. També, es desenvoluparà la documentació i recursos necessaris per a l’entrega efectiva del TFM.

Taula V - Planificació de lliurament del producte

|  |  |  |  |
| --- | --- | --- | --- |
| **Tasca** | **Data inici** | **Data fi** | **H.** |
| P4.1 - Refactorització, revisió i correccions de l’aplicació | 20/05/2024 | 31/05/2024 | 36 |
| P4.2 - Elaboració de documentació | 01/06/2024 | 04/06/2024 | 12 |
| P4.3 - Elaboració de presentació del projecte | 05/06/2024 | 10/06/2024 | 18 |
| P4.4 - Elaboració de vídeo pel tribunal | 11/06/2024 | 14/03/2024 | 12 |
| P4.5 - Elaboració d’informe d’autoavaluació | 15/03/2024 | 16/06/2024 | 6 |
| **Total** | | | **84** |

## Breu sumari de productes obtinguts

No cal entrar en detall: la descripció detallada es farà a la resta de capítols.

## Breu descripció dels altres capítols de la memòria

Breu explicació dels continguts de cada capítol i la seva relació amb el projecte global.

# Disseny centrat en l’usuari

Per dur a terme el disseny de l’aplicació utilitzarem la filosofia DCU, o Disseny Centrat en l’Usuari. Aquesta DCU és una manera de concebre productes o serveis, on es posa èmfasis en les necessitats i desitjos de l'usuari des de l'inici fins a la culminació del procés de disseny [10].

Aquest canvi de perspectiva implica la participació activa dels usuaris en totes les fases del projecte, permetent una avaluació constant del producte des de diferents punts de vista. Per a aconseguir-ho, el disseny centrat en l'usuari empra una varietat de mètodes i tècniques de recerca i disseny.

Aquesta filosofia es sol estructurar en aquestes quatre fases:

* **Entendre el context d’ús**: s’identifiquen als usuaris del producte, les seves necessitats i com l’utilitzaran.
* **Especificar els requeriments**: s’identifiquen els requeriments tant de l’empresa (nosaltres) com dels usuaris que l’utilitzaran.
* **Dissenyar les solucions**: les fases pròpies del desenvolupament.
* **Avaluar els resultats**: revisió i validació de que el producte resultant satisfà els requeriments recollits.

## Usuaris i context d’ús

En aquesta fase es recull la informació més rellevant dels possibles usuaris finals de l'aplicació, mitjançant mètodes d'investigació que involucren els usuaris per entendre les seves característiques, necessitats i objectius. En aquest cas, hem optat per utilitzar el mecanisme d’enquestes, ja que són una tècnica quantitativa que permet obtenir informació de manera remota d'una mostra representativa d'usuaris.

Les enquestes es duran a terme a diferents grups de persones amb perfils diferenciats:

* **Perfil TIC**: persones que desenvolupen aplicacions, tant *frontend* com *backend*, que tenen soltesa amb les interfícies d’aplicacions.
* **Perfil administratiu**: persones que en el seu dia a dia empren aplicacions concretes i/o d’ofimàtica, però amb poc domini de les TIC.
* **Perfil estudiant *senior***: persones que es troben en situació d’estudiant i tenen trenta anys o més. Si fan feina, s’ignora aquesta situació i s’agafa només el perfil d’estudiant.
* **Perfil estudiant *junior***: persones que es troben en situació d’estudiant i tenen menys de trenta anys. Si fan feina, s’ignora aquesta situació i s’agafa només el perfil d’estudiant.

Es tria el tall d’edat en trenta anys, ja que l’ésser humà assoleix el màxim de la memòria a curt termini als vint-i-cinc anys i la mantén durant una dècada [11]. Per tant, agafem el punt mitjà com a tall d’edat diferenciadora.

Per poder dur a terme l’enquesta de manera telemàtica, s’ha dissenyat amb Google Forms. Aquesta enquesta té una pregunta clau que, basant-se en la resposta elegida per l’usuari, mostrarà una secció diferent. L’enquesta es pot consultar en el següent enllaç: [enquesta d’usuaris](https://forms.gle/AwibpHCC8QpVVmHu9).

A continuació posarem l’enquesta en format clàssic per facilitar la seva lectura.

|  |
| --- |
| **Secció general (comuna per tots)** |
| * Quina edat tens? * Quin és el teu gènere? * Utilitzes sovint aparells electrònics? * Quina d’aquestes situacions et descriu millor? |
| **Secció TIC** |
| * Trobes rellevant que l'aplicació permeti exportar o integrar els exàmens tipus test amb altres plataformes? * Trobes rellevant que l'aplicació sigui open-source a l'hora d'escollir-ne una? * Quin nivell d'importància li dones a la compatibilitat multiplataforma en una aplicació d'exàmens tipus test? * Sobre el disseny d'interfície de les aplicacions... |
| **Secció administratiu** |
| * Amb quina freqüència utilitzes aplicacions informàtiques en el teu treball? * Quina consideres que és la característica més important en una aplicació d'exàmens tipus test? * Trobes que pot ser útil per la teva situació una aplicació d'exàmens de tipus test? |
| **Secció estudiant** |
| * Quin nivell d'estudis curses actualment? * Amb quina freqüència et trobes amb avaluacions en format test? * Utilitzes alguna eina per estudiar exàmens tipus test? * Quina configuració de feedback t'agradaria rebre en una aplicació d'exàmens de tipus test? * Quina visualització de preguntes t’agradaria més? |
| **Secció final (comuna per tots)** |
| * Quin dispositiu utilitzes amb més freqüència? * Estaries disposat/da a pagar per una aplicació d'exàmens tipus test? * En cas que sí, quin model de pagament prefereixes? * Amb quina finalitat utilitzaries una aplicació d'exàmens de tipus test? |

Hem comptabilitzat les respostes a dia tres d’abril de 2024, que era la fita que ens havíem marcat per tancar-les. En aquest moment, hi ha **trenta-una enquestes contestades**, on d’aquestes respostes vuit (25,8%) són de perfil TIC, onze (35,5%) de perfil administratiu i dotze (38,7%) de perfil estudiant.

Gráfico, Gráfico circular

Descripción generada automáticamente

Fig. 3. Participació per perfil

Destacar que només el 12,9% dels usuaris no utilitzen sovint aparells electrònics. Observem que la participació ha estat **quasi paritària en relació amb el gènere**, ja que el 45,2% és del gènere femení, el 48,2% del gènere masculí, i un 6,5% ha preferit no contestar-ho. En relació a la edat, el 51,6% tenen trenta anys o més, i el 48,4% menys de trenta anys.

Ara, si analitzem les respostes de cadascun dels perfils, trobem el següent:

Pel cas de perfil TIC, el 100% troben que **és irrellevant exportar les dades** o que s’integri amb altres aplicacions. Això ens fa descartar incloure aquesta característica. També, el 62,5% **no li dona importància a si l’aplicació és open-source** a l’hora d’escollir-ne una. Això sí, el 62,5% troba que és **molt important que l’aplicació sigui multiplataforma**, seguit del 25% que troben que és important que ho sigui. Aquest resultat recolza que el projecte sigui una aplicació web per poder accedir-hi des de qualsevol dispositiu. Finalment, en relació amb el disseny de la interfície, el 62,5% troba que **ha d’adaptar-se al *look-and-feel* del sistema operatiu, però aportar un punt que la diferenciï de les altres**. Inicialment, volíem emprar Ionic per tenir un estil 100% del sistema operatiu, però analitzant el resultat inclourem un toc diferenciador.

Gráfico, Gráfico circular

Descripción generada automáticamente

Fig. 4. Respostes rellevants perfil TIC

Pel cas de perfil administratiu, la gran majoria (45,5%) utilitza a diari aplicacions informàtiques en el lloc de feina, seguit d’un 27,3% que les utilitzen entre dues i tres vegades per setmana. Només el 9,1% les utilitza de manera puntual. Amb això aconseguim **tenir una varietat d’usuaris no experts que ens ajudaran a tenir una perspectiva diferent de la nostra professional** (TIC). El 100% d’ells troben que la **característica més important ha de ser la seva facilitat d’ús**, deixant de banda el nivell de configuració o les estadístiques que es puguin generar. Tot i així, només el 63,5% trobarien útil aquesta aplicació per la seva situació.

Interfaz de usuario gráfica, Gráfico, Aplicación, Gráfico circular

Descripción generada automáticamente

Fig. 5. Respostes rellevants perfil administratiu

Pel cas de perfil estudiant, que és el nostre potencial nínxol, el 83,3% cursen estudis de nivell superior (tant universitaris com formació professional superior), i la resta es reparteix entre graduat escolar i batxiller/formació professional I. De tots ells, **només el 25% no té cap mena d’avaluació de tipus test**, però això no vol dir que no sigui útil com aplicació per preparar proves escrites. Trobem una oportunitat de mercat, ja que el **75% del conjunt no utilitza cap eina per estudiar proves de tipus test**, probablement per les conclusions de l’estudi de mercat previ en aquesta memòria. Finalment, podem destacar dos aspectes d’aquest perfil: el 75% d’ells prefereix obtenir el *feedback* de les respostes al contestar totes les preguntes, i també el 75% prefereix visualitzar totes les preguntes a la vegada. D’aquí podem deduir que la interfície, en la seva fase inicial, **ha de proporcionar el *feedback* al final de la prova, i ha de visualitzar totes les preguntes**.

Gráfico, Gráfico circular

Descripción generada automáticamente

Fig. 6. Respostes rellevants perfil estudiant

Per acabar amb les enquestes, a la secció final podem destacar dues respostes que ens poden ajudar a prendre decisions sobre la monetització de l’aplicació de cara al futur (ja que inicialment volem oferir una solució 100% gratuïta), així com saber amb quina finalitat s’utilitzaria potencialment. Trobem que **només el 48,4% està disposat a pagar per utilitzar l’aplicació** i, d’aquests, el **46,7% li agradaria poder pagar de forma voluntària amb donació**. En relació amb la finalitat, el 35,5% la utilitzaria per preparar exàmens acadèmics, seguit de prop per preparar certificacions professionals (29%) i preparar oposicions (25,8%).

Gráfico, Gráfico circular

Descripción generada automáticamente

Fig. 7. Respostes generals de la part final

A l’apartat d’annexos es pot trobar el conjunt de les respostes individuals per analitzar-les amb tot detall, així com el conjunt de totes les estadístiques de les respostes.

## Disseny conceptual

### Arbre de navegació

A continuació visualitzarem un diagrama amb l’arbre de navegació que tindrà l’aplicació. Com que és una aplicació senzilla no necessitem diferenciar cap rol d’usuari, ens basta únicament amb l’inici de sessió per identificar-lo inequívocament i poder carregar els seus tests.

Interfaz de usuario gráfica, Aplicación

Descripción generada automáticamente

Fig. 8. Arbre de navegació de l'aplicació

Anem a fer una descripció breu de cada vista de l’arbre:

* **Onboarding**: quan l’usuari entri per primera vegada a l’aplicació, es mostrarà una introducció en forma de panells amb informació del que ofereix l’aplicació.
* **Login**: permetrà a l’usuari iniciar sessió si ja té compte, o bé navegar cap a la pantalla de registre per poder crear-ne una.
* **Registre**: permetrà a l’usuari enregistrar-se a l’aplicació, o bé tornar a la pantalla de login.
* **Bottom navigation**: la navegació principal de l’aplicació es farà utilitzar el disseny de *bottom* navigation, ja que les opcions que mostrarà estaran sempre disponibles des de qualsevol part de l’aplicació, i de manera ergonòmica [12]. Trobem les següents opcions:
  + **Llistat de tests**: un cop iniciada la sessió, l’usuari veurà el llistat de tests que ha creat, o bé una llista buida si no en té cap. És la pantalla d’inici de l’aplicació. En tocar/clicar damunt un test, el durà a la pantalla de visió global d’aquest.
  + **Creació de test**: permetrà a l’usuari definir un nou test.
  + **Favorits**: mostrarà els tests favorits de l’usuari, o bé una llista buida si no en té cap.
  + **Perfil d’usuari**: mostrarà la informació de l’usuari, així com li permetrà sortir de la sessió.
* **Visió global test**: mostrarà les dades bàsiques del test, juntament amb les accions que es podran realitzar:
  + **Realitzar test**: visualitza les preguntes del test i permet a l’usuari seleccionar les respostes.
  + **Modificar test**: permet modificar les preguntes i/o respostes del test.
  + **Eliminar test**: permet eliminar el test.
  + **Afegir a favorits**: permet afegir a favorits el test.

## Prototipat

A partir dels esbossos d'interacció desenvolupats en la secció anterior, es prepararà un prototip horitzontal de l'aplicació que reflectirà les decisions de disseny preses d'acord amb les conclusions obtingudes en les etapes anteriors. Tot i que l’aplicació ha de ser multiplataforma, el disseny seguirà la filosofia de *mobile first*, per tant, el prototipat el farem agafant de base un dispositiu mòbil. Inicialment, es presentaran els esbossos en baixa fidelitat (*wireframes*) i s'aniran refinant fins a arribar als prototips finals en alta fidelitat (*mockups*). En la darrera secció, també es proporcionarà un resum de l'estil gràfic de l'aplicació, que inclourà el logotip, els colors i la tipografia utilitzats.

### Prototipat Lo-Fi (*wireframes)*

En aquest apartat trobareu els *wireframes* de les pantalles principals del projecte. També, podeu consultar el projecte complet en l’aplicació Figma clicant [en aquest enllaç](https://www.figma.com/file/22y68tsFeK1qgaPf1Q41jm/Testeo-wireframes).

Forma, Polígono

Descripción generada automáticamente

Fig. 9. Onboarding

Interfaz de usuario gráfica, Aplicación

Descripción generada automáticamente

Fig. 10. Inici de sessió d’usuari (esquerra) i registre d’usuari (dreta)

Interfaz de usuario gráfica, Aplicación

Descripción generada automáticamente

Fig. 11. Llista de test. Buida (esquerra) i amb dades (dreta)

Interfaz de usuario gráfica, Aplicación

Descripción generada automáticamente

Fig. 12. Detall d'un test. Dades generals (esquerra), confirmació d'eliminar test (centre) i confirmació d'eliminar pregunta (dreta)

Interfaz de usuario gráfica, Aplicación

Descripción generada automáticamente

Fig. 13. Creacio/modificació de test. Dades generals (esquerra) i dades de la pregunta (dreta)

Interfaz de usuario gráfica, Aplicación

Descripción generada automáticamente

Fig. 14. Realització del test (esquerra) i revissió del test (dreta)

Interfaz de usuario gráfica, Aplicación

Descripción generada automáticamente

Fig. 15. Favorits. Buits (esquerra) i amb dades (dreta)

Interfaz de usuario gráfica, Aplicación

Descripción generada automáticamente

Fig. 16. Perfil d'usuari

### Prototipat Hi-Fi (*mockups*)

Asd

### Decissions de disseny i recursos

#### Icona i logotip

Imagen que contiene dibujo

Descripción generada automáticamente

Fig. 17. Icona de l'aplicació

S'ha dissenyat la icona per formar la lletra 't' inicial del nom de l'aplicació amb el que serien dos llapis formant un angle de noranta graus. El logotip utilitza els colors de la icona i forma la paraula ‘Testeo’. S’ha utilitzat la font ‘Kanit’ disponible a [Google Fonts](https://fonts.google.com/specimen/Kanit?preview.text=Testeo).

Logotipo

Descripción generada automáticamente

Fig. 18. Logotip de l'aplicació

# Resultats

Detalleu en aquest apartat els resultats obtinguts utilitzant la metodologia descrita a l’apartat anterior.

# Conclusions i treballs futurs

Aquest capítol ha d’incloure:

* Una descripció de les conclusions del treball:
  + Un cop s’han obtingut els resultats quines conclusions s’extreu?
  + Aquests resultats són els esperats? O han estat sorprenents? Per què?
* Una reflexió crítica sobre l’assoliment dels objectius plantejats inicialment:
  + Hem assolit tots els objectius? Si la resposta és negativa, per quin motiu?
* Una anàlisi crítica del seguiment de la planificació i metodologia al llarg del producte:
  + S’ha seguit la planificació?
  + La metodologia prevista ha estat prou adequada?
  + Ha calgut introduir canvis per garantir l’èxit del treball? Per què?
* Dels impactes previstos a 1.3 (ètic-socials, de sostenibilitat i de diversitat), avaluar/esmentar si s'han mitigat (si eren negatius) o si s'han aconseguit (si eren positius).
* Si han aparegut impactes no previstos a 1.3, avaluar/esmentar com s'han mitigat (si eren negatius) o què han aportat (si eren positius).
* Les línies de treball futur que no s’han pogut explorar en aquest treball i han quedat pendents.

# Glossari

D

DCU

Disseny Centrat en l'Usuari 10

F

Flashcard

Targeta per estudiar i millorar la memòria amb l'associació ràpida d'informació 2

Framework

Conjunt de biblioteques, estàndards i pautes 4

G

Gamificació

metodologia que té com a objectiu motivar mitjançant l'ús d'elements de joc 2

M

Multiplataforma

Que pot ser executat en una varietal de dispositius sense una adaptació específica 1, 2, 3

O

ODS

Objectius de Desenvolupament Sostenible 4, 5

T

TFM

Treball de Fi de Màster 1, 4, 5, 6, 8, 9

U

UIB

Universitat de les Illes Balears 1

# Bibliografia

|  |  |
| --- | --- |
| [1] | Google, «Qué puedes hacer con Formularios: Centro de Aprendizaje de Google Workspace,» [En línia]. Available: https://support.google.com/a/users/answer/9302965?hl=es. [Últim accés: 9 Març 2024]. |
| [2] | Kahoot!, «Kahoot! for schools How it works: Kahoot!,» [En línia]. Available: https://kahoot.com/schools/how-it-works/. [Últim accés: 10 Març 2024]. |
| [3] | «Choose a Plan: Socrative,» [En línia]. Available: https://www.socrative.com/plans. [Últim accés: 9 Març 2024]. |
| [4] | Quizlet, «About Quizlet: Quizlet,» [En línia]. Available: https://quizlet.com/mission. [Últim accés: 10 Març 2024]. |
| [5] | ClassMarker, «Online exam maker features: ClassMarker,» [En línia]. Available: https://www.classmarker.com/online-testing/quiz-features/. [Últim accés: 10 Març 2024]. |
| [6] | B. Buchanan, «Which Is One of The Most Wasteful Industries for Energy In The World … Software!: Medium,» 24 Juliol 2024. [En línia]. Available: https://medium.com/asecuritysite-when-bob-met-alice/which-is-one-of-the-most-wasteful-energy-industries-in-the-world-software-8d90247e9e79. [Últim accés: 7 Març 2024]. |
| [7] | ScrumGuides, «The 2020 Scrum Guide: Scrum Guides,» Novembre 2020. [En línia]. Available: https://scrumguides.org/scrum-guide.html#scrum-team. [Últim accés: 9 Març 2024]. |
| [8] | Adobe, «Waterfall Methodology: A Complete Guide: Adobe Experience Cloud Blog,» 18 Març 2022. [En línia]. Available: https://business.adobe.com/blog/basics/waterfall#disadvantages-of-the-waterfall-methodology. [Últim accés: 8 Març 2024]. |
| [9] | Kanban University, «The Kanban Method: Kanban University,» [En línia]. Available: https://kanban.university/kanban-guide. [Últim accés: 8 Març 2024]. |
| [10] | Unir, «¿En qué consiste el diseño centrado en el usuario?,» 21 Desembre 2022. [En línia]. Available: https://www.unir.net/marketing-comunicacion/revista/diseno-centrado-usuario/. [Últim accés: 27 Març 2024]. |

# Annexos

Llistat d’apartats que són massa extensos per incloure dins la memòria i tenen un caràcter autocontingut (per exemple, manuals d’usuari, manuals d’instal·lació, etc.)

Depenent del tipus de treball, és possible que no calgui afegir cap annex.